Ռիկարդո Մոնտալբան

**Ռիկարդո Գոնսալո Պեդրո Մոնտալբան և Մերինո** (, ), ավելի հայտնի որպես **Ռիկարդո Մոնտալբան**, մեքսիկացի և ամերիկացի դերասան, որը հայտնի է իր դերերով թատրոնում, կինոյում և հեռուստատեսությունում։ Նրա կարիերան տևել է ավելի քան 65 տարի, և նա շարունակել է իր մասնագիտական գործունեությունը մինչև մահ։

## Վաղ տարիներ
Ռիկարդոն ծնվել է Մեխիկոյում, բայց մեծացել է Տոռեոն քաղաքում։ Նրա ծնողներն էին իսպանացի ներգաղթյալներ Ռիկարդա Մերինան և Խենարո Մոնտալբանը՝ խանութի մենեջեր։ Բացի Ռիկարդոյից, ընտանիքում ևս երկու երեխա կար՝ նրա ավագ եղբայր Կառլոսը (նույնպես դերասան) և քույրը՝ Կարմենը։ Դեռահաս տարիքում Ռիկարդոն տեղափոխվեց Լոս Անջելես, որտեղ այն ժամանակ ապրում էր Կառլոսը։ Նրանք տեղափոխվեցին Նյու Յորք 1940 թվականին, և Ռիկարդոյին նկարահանեցին «Նրա ստվարաթղթե սիրեկանը» պիեսում։ Հաջորդ տարի, իմանալով, որ մայրը մահացել է, նա վերադարձել է Մեքսիկա։ Իր հայրենիքում Ռիկարդոն դարձել է աստղ՝ նկարահանվելով իսպանալեզու բազմաթիվ ֆիլմերում։

## Կարիերա
մինի|Ռիկարդո Մոնտալբանը «Ֆիեստա» (1947) ֆիլմի թրեյլերում|ձախից
[մինի|Ռիկարդո Մոնտալբանի աստղը [Հոլիվուդյան փառքի ծառուղիում]]

Ռիկարդոն առաջին անգամ նկարահանվել է կինոյում 1943 թվականին։ Նրա խոսքերով՝ Հոլիվուդում ստուդիայի ղեկավարությունը ցանկացել է, որ նա վերցնի Ռիկի Մարտին բեմական անունը։ Ռիկարդոն հաճախ խաղում էր ասիացիների, հատկապես ճապոնացիների, ինչպես «Սայոնարա» (1957) ֆիլմում։ Առաջին գլխավոր դերը նա ստացել է 1949 թ․ «Միջադեպ սահմանին» ֆիլմում։ Նույն թվականի նոյեմբերի 21-ին Ռիկարդոն հայտնվել է «Լայֆ» ամսագրի շապիկին, ինչը, նախկինում, ոչ մի իսպանախոս դերասանի չէր հաջողվել։ Ռիկարդոյի վաղ ստեղծագործություններից շատերը կերպարային դերեր էին, ինչպիսիք են «հնդիկը» կամ «լատինաամերիկյան սիրեկանը» վեսթերններում։ 1950 թվականին նա ստացել է այլ տեսակ դեր՝ մարմնավորելով ոստիկանության սպայի «Առեղծվածային փողոց» ֆիլմում։ 1950-1960-ական թվականներին Ռիկարդոն այն քիչ ակտիվ նկարահանվող իսպանախոս դերասաններից էր։

1967 թվականին Ռիկարդոյի ամենահայտնի հեռուստատեսային դերերից մեկը եղել է չարագործ Խան Նունիեն Սինգհը «Աստղային ճանապարհ» սերիալի «Տիեզերական սերմը» դրվագում։ 1982 թվականին Մոնտալբանը խաղացել է Խանի դերը «Աստղային ճանապարհ II. Խանի զայրույթը» լիամետրաժ գեղարվեստական ֆիլմում։ Ոչ պակաս հայտնի է պարոն Ռոարքի դերը «Երևակայության կղզի» հեռուստասերիալում, որտեղ նա նկարահանվել է 1978-1984 թվականներին։ «Դինաստիա» և «Դինաստիա II. Քոլբիի ընտանիքը» (1986-1987) Ռիկարդոն հայտնվեց հարուստ արկածախնդիր Զաք Փաուերսի կերպարով։ Այլ նշանավոր ֆիլմերից են «Փախուստ կապիկների մոլորակից» (1971), «Կապիկների մոլորակի նվաճում» (1972), «Մերկ ատրճանակ։ Ոստիկանական ջոկատի ֆայլերից» (1988), «Լրտեսների երեխաները 2։ անիրականալի հույսերի կղզին» (2002) և «Լրտեսների երեխաները 3։ Խաղն ավարտված է» (2003)։

## Անձնական կյանք
Մոնտալբանն ամուսնացել է դերասանուհի և մոդել Ջորջիանա Յանգի (Լորետա Յանգի քույրը) 1944 թվականին, նրանք ունեցել են չորս երեխա՝ Լորա, Մարկ, Անիտա և Վիկտոր։ Զույգը միասին ապրել է 63 տարի։ 2007 թվականի նոյեմբերի 13-ին Յանգը մահացավ 84 տարեկան հասակում։

### Վնասվածք
1951 թվականին «Ընդարձակ Միսսուրիով» ֆիլմի նկարահանումների ժամանակ Մոնտալբանն ընկել է ձիուց, կորցրել գիտակցությունը, և կոխրճվել մեկ այլ ձիու կողմից։ Սա հանգեցրել է մեջքի լուրջ վնասվածքի, որը ազդեցություն թողեց նրա ողջ կյանքի ընթացքում։ 1993 թվականին ցավն ուժեղացավ, Մոնտալբանը ենթարկվեց ողնաշարի 9-ժամյա վիրահատության, ինչի արդյունքում նրա ոտքերը կաթվածահար եղան։

### Մահ
Մոնտալբանը մահացել է 2009 թվականի հունվարի 14-ին իր Լոս Անջելեսի տանը՝ 88 տարեկան հասակում։ Մահվան պատճառը պարզված չէ, սակայն նրա փեսայի՝ Գիլբերտ Սմիթի խոսքով, նա մահացել է «ծերության բարդություններից»։ Մոնտալբանը թաղվել է իր կնոջ՝ Ջորջիանա Յանգի կողքին, Սուրբ Խաչ գերեզմանատանը։

## Ընտրված ֆիլմագրություն

## Ծանոթագրություններ

Կատեգորիա:«Էմմի» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Անձինք այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Դերասաններ այբբենական կարգով
Կատեգորիա:Մեխիկո քաղաքում ծնվածներ
Կատեգորիա:Մեքսիկացի դերասաններ
Կատեգորիա:Մեքսիկացի կինոդերասաններ
Կատեգորիա:Մեքսիկացիներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Մեքսիկացի կինոռեժիսորներ
Կատեգորիա:Հոլիվուդյան փառքի ծառուղի